**MUNICIPIUL SATU MARE**

**Aparatul de Specialitate al Primarului**

**Serviciul Patrimoniu, Concesionări, Închirieri**

**Nr. 65968/13.11.2023**

În temeiul prevederilor art. 136 alin. (8) lit. b) din OUG nr. 57/2019 privind Codul administrativ, cu modificările și completările ulterioare, Serviciul Patrimoniu Concesionări Închirieri formulează următorul:

**RAPORT DE SPECIALITATE**

 la proiectul de hotărâre

privind emiterea acordului solicitat prin certificatul de urbanism nr. 444/30.06.2023

Prin adresa înregistrată la Primăria municipiului Satu Mare sub nr. 64258/02.11.2023 domnul Biro Vasile Rareș solicită, în calitate de proprietar al imobilului construcție situat în Satu Mare str. Mihai Viteazu nr. 30, acordul pentru efectuarea lucrărilor de reconstruire al acestuia, acord necesar pentru respectarea cerințelor din certificatul de urbanism nr. 444/30.06.2023.

Conform extrasului de carte funciară nr. 182302 Satu Mare cu nr. cadastral 182302 construcția înscrisă sub A1.2 este deținută în proprietate de către petent iar terenul este deținut în cote părți de mai multe persoane fizice, o cotă de 25/834 mp fiind în proprietatea Municipiului Satu Mare.

 Față de cele expuse mai sus, ținând cont de prevederile art. 129 alin. (2) lit. c) din O.U.G. nr. 57/2019 privind Codul administrativ, cu modificările și completările ulterioare, potrivit căruia Consiliul local are atribuții în administrarea domeniului public și privat al municipiului, înaintăm prezentul proiect Consiliului Local cu propunere de aprobare.

 Șef serviciu Consilier

 Faur Mihaela Văscan Adrian Viorel